Wahai para pembaca.
Walaupun kebanyakan musim mencari jodoh kita
mengikut corak yang sudah basi,
penulis ini paling gemar apabila berlakunya...
kejutan.
Orang kata kejutan
ialah gabungan rahsia dan kelajuan.
Pada malam tadi,
satu pengumuman dibuat dengan amat laju.
Kami dah bertunang!
Hyacinth, kamu buat Penelope sesak nafas.
Saya gembira kerana kami dah lama kenal dan sekarang kami akan bersaudara!
- Ibu tumpang gembira. - Terima kasih, Lady Bridgerton.
Kenapa kamu tarik muka masam?
Saya cuma mahu minum arak dengan abang sebelum abang berkahwin.
Maaflah, adik.
Saya minta diri.
Biar saya pujuk. Tolonglah.
Eloise, tunggu.
Abang saya?
Awak biar betul?
Sejak bila kamu bercinta?
Baru sangat. Saya pun tak sangka.
Sejak bila awak sukakannya?
Jangan jawab. Saya tak mahu tahu.
Awak tak boleh kahwini dia!
- Eloise... - Dia tahukah yang awak Whistledown?
Dia tak tahu. Tolonglah. Eloise, jangan beritahu dia.
Abang Colin bukan Lord Debling. Dia takkan mengembara bertahun-tahun.
Dia akan tahu.
Selagi dia tak kenal diri sebenar awak,
tak mungkin dia mencintai awak.
Saya setuju, tapi tolonglah.
Biar saya beritahu dia sendiri. Saya cuma perlu cari masa yang sesuai.
Tapi saya akan beritahu. Saya janji.
Baiklah.
Apa yang berlaku?
Dia marah, tapi itu haknya.
Semuanya baik-baik saja.
Saya pasti.
Tak kiralah cara ia berlangsung...
yang pasti, saat ini indah bagi pasangan bahagia itu.
Mari beli Whistledown!
- Whistledown, murah! - Whistledown!
- Mari beli Whistledown! - Bagi satu.
WARTA MASYARAKAT
Itu warta Whistledown?
Dia biasa-biasa saja.
Hanya wanita luar biasa saja berani bersuara.
Malah, awak mungkin berminat dengan berita ini.
Apa?
"Orang kata kejutan
ialah gabungan rahsia dan kelajuan.
dan pada malam tadi, satu pengumuman dibuat dengan amat laju."
Perlukah kamu baca kuat-kuat, En. Dankworth?
Jika kami baca guna fikiran,
nanti tiada lagi yang tinggal untuk bayi kami.
Ibu tentu banyak membaca semasa dia kandungkan kamu.
Kemudian, dia tulis,
"Anda mungkin terkejut kerana bantuan mencari jodoh oleh En. Bridgerton
kepada Cik Featherington telah menyatukan mereka berdua."
Bak sini.
Colin Bridgerton bertunang dengan Cik Penelope Featherington.
Kakak ada bantu mereka?
Sikit pun tak.
Tapi kakak gembira mendengarnya.
Kota ini kurang indah, tapi mujurlah ia menghiburkan.
Udara segar tak perlu jika kita ada gosip terbaru.
Aduhai.
Beta leka seminggu
dan tiba-tiba saja ratna beta tolak lemoned yang marquis beri.
Beta boleh bayangkan perbandingan yang Whistledown akan buat.
Dia akan samakan beta dengan buah masam
atau hina beta dengan ayat biadab untuk bacaan rakyat.
Ia dah sampai, tuanku.
Bacakannya.
"Cik Francesca Bridgerton juga memanfaatkan musim ini.
Dia tolak Marquis Samadani ke tepi
dan terpikat kepada Earl Kilmartin, John Stirling.
Mereka cocok sekali."
Itu saja?
Ya, tuanku.
Fikirkanlah benda yang elok-elok
memandangkan kita akan pulang ke pangkuan keluarga.
Saya cuma menikmati kejelitaan isteri saya
dan bakal ibu anak saya.
Saya tak sabar beritahu mereka
hingga terasa ingin melaungkannya supaya seluruh Mayfair juga tahu!
Anak-anak!
Abang dah pulang!
Abang perlu bercuti lagi.
- Barulah abang disambut begini lagi. - Abang.
Abang. Selamat pulang.
Kamu pun.
Kamu dari mana?
- Saya cuma keluar ambil angin pagi. - Ya.
Abang baca berita pelik dalam Whistledown tadi.
Apa beritanya?
Abang, beritahulah mereka.
Lembabnya. Biar saya beritahu.
Abang Colin bertunang dengan Penelope Featherington.
Hyacinth sangat teruja.
- Tahniah. - Terima kasih.
- Itu berita baik. - Sudah tentu.
Terima kasih. Saya gembira.
Nampaknya banyak yang anak-anak lelaki keluarga ini perlu bualkan.
- Apa lagi terjadi? - Saya anak lelaki juga.
Awak ibarat haiwan peliharaan.
Kenapa? Tak lawak langsung.
Betullah.
Dia gunakan saya.
Tak ada sebab lain. Awak tahukah yang dia kenal abang saya dulu?
Saya rasa persahabatan kami hanya cara untuk dia mendekati abang saya.
Baguslah persahabatan itu dah tamat.
Maafkan saya. Ia agak mengejutkan.
Tapi saya pun ada berita mengejutkan.
Ibu bapa saya kata yang mereka sedang menguruskan lamaran kahwin.
Daripada Lord Greer.
Lord Greer?
Bukankah dia dah tua bangka?
Malangnya, tidak.
Dia dah tua, tapi dia yakinkan ayah saya yang dia masih sihat.
Saya takkan membebel tadi kalau saya tahu berita ini.
Tak apa.
Kalau saya ditakdirkan bersuamikan lelaki tua kerepot,
setidak-tidaknya saya ada wang membeli-belah
dan boleh mempengaruhi masyarakat seperti Lady Danbury.
Dengan majlis mewah dan berfoya-foya dengan duda.
Bunyinya agak seronok.
Devon sangat indah, tapi kita ada berita lebih menarik.
Pertama sekali...
ceritalah.
Janganlah pandang begitu.
- Tapi pertunangan ini mengejutkan. - Yang dulu lagi mengejutkan.
Jadi, saya faham jika kalian fikir saya kurang bijak.
Tapi perasaan cinta ini bukannya tiba-tiba muncul.
Saya dah lama kenal dia
dan mungkin dah lama menyukainya.
Tapi saya cuma baru menyedarinya.
Awak dah kata begini kepadanya?
Bahagian pertunangan itu,
berlaku agak mendadak.
Mendadak kerana...
Jadi, abang akan beradu dengan adik sendiri atau...
Jika kamu mahu mengahwininya atas sebab-sebab yang wajar,
tak apalah.
Tapi beritahulah dia.
Baiklah.
Saya akan menemuinya sekarang.
Sebelum itu, untuk isteri-isteri kalian.
Tahniah.
Terima kasih.
Tak sangka betul. Saya pun tak tahu.
Ibu.
Ini cara kamu beritahu ibu yang kamu dah bertunang?
Kamu berkurung dalam bilik
dan biar ibu tahu melalui Whistledown?
Saya tak rasa nak beritahu ibu berita gembira ini.
"Gembira"?
Itu yang kamu rasa?
Yalah. Saya akan berkahwin.
Lord Debling lebih menguntungkan.
Memanglah dia sukar difahami, tapi hidup kamu terjamin jika bersamanya.
Tapi kenapa kamu sia-siakannya?
Demi angan-angan menjadi isteri anak jiran yang menjadi rebutan musim ini?
Apa salahnya?
Colin sayang saya.
Dia ada sebut perkataan cinta?
Mungkin bukan dengan perkataan itu.
Penelope.
Kamu dah lupakah betapa hinanya keluarga mereka layan kita
apabila muslihat Marina terbongkar?
Semalaman kamu keluar tanpa pengiring.
Pagi ini, boleh kamu selamba turun dengan berita pertunangan
kepada anak Bridgerton yang entah bagaimana kamu berjaya jerat?
- Puan. - En. Bridgerton datang.
En. Bridgerton, encik datang rupanya.
Saya singgah saja tapi memandangkan ini perbualan terbuka...
- Encik tak sepatutnya dengar. - Saya belum selesai.
Anak puan tak jerat saya.
Saya melamarnya atas dasar cinta,
dan kalau puan tak terlalu sibuk mempertahankan status, puan mungkin sedar
bahawa Penelopelah wanita paling istimewa antara kamu semua.
Lain kali, jangan cuba mencemarkan nama keluarga Bridgerton
dengan menghinanya.
Saya mahu tunjuk rumah ini sebelum kita berkahwin.
Ia harta pusaka keluarga kami.
Ini akan jadi rumah kita.
Ia mungkin tak seberapa sekarang, tapi,
selepas kita kemas perabot dan hiasan...
Awak takutkah berdua-duaan dengan saya?
Kita belum ada pekerja, tapi memandangkan kita akan berkahwin...
Bukan begitu.
Saya terharu dengan kata-kata awak.
Yang awak ucap kepada ibu saya tadi.
Saya tak pernah dipertahankan begitu.
Saya akan sentiasa mempertahankan awak...
Kerana saya cintakan awak... Pen.
Awak pasti?
Semua kata-kata saya itu benar.
Awak juga sepatutnya sedar.
Awak wanita paling bijak dan berani yang pernah saya kenal.
Saya tak pernah rasa difahami seperti yang awak buat saya rasa.
Betapa indahnya...
rambut awak jatuh mengurai ke bahu.
Betapa bersinarnya mata awak apabila awak memandang saya,
seperti dua telaga biru.
Kemongelan bibir awak yang terbelah manis.
Betapa lembutnya kulit ini.
Ada juga...
bahagian tubuh lain...
yang dah lama saya impikan.
Suruhlah saya berhenti kalau awak mahu.
Jangan berhenti.
Baring.
Awak sangat cantik.
Berikanlah arahan.
- Saya akan buat semuanya. - Tidak.
Berilah arahan.
Awak boleh...
sentuh saya.
Di mana?
Suka hati awak.
Bukan di situ.
Belum lagi.
Izinkan saya?
Ya.
Kenapa awak berhenti?
Awak dah bersedia?
Ada lagi?
Awak akan rasa sakit sikit.
Ia tak dapat dielak, tapi...
sakitnya pada kali ini saja.
- Awak tak apa-apa? - Ya, teruskan.
Awak suka?
Ia sempurna.
Boleh kita buat lagi?
Beri saya lima minit.
Mungkin sepuluh.
Anthony, sudahlah.
Kenapa?
Kerana Newton sedang memerhati.
Saya nak awak sedar saya betul.
Tentang anjing awak?
Anjing kita.
Tidak, tapi tentang berita kita.
Kita tak patut beritahu mereka sekarang.
Colin baru bertunang
dan Francesca sedang dipikat Lord Kilmartin.
Ibu dah tak cukup tangan.
Kita boleh rahsiakannya dulu.
Sebab itu sajakah awak mahu tangguhkan berita kita?
Awak bahagia, bukan?
Saya sangat bahagia...
dan sangat sibuk.
Saya perlu rancang parti pertunangan terbaik
sebelum orang lain dijadikan viscountess.
Agaknya.
Cantiknya anjing itu.
Bagus.
Saya main piano sejak saya lima tahun.
Padahal ketika itu, jari saya masih pendek.
Kakak Daphne baru mula belajar bermain
dan saya merayu agar dibenarkan duduk bersamanya.
Sebelum gurunya datang, saya akan berlatih pada 6 pagi.
Lagi baik dikejutkan oleh mainan piano cik
daripada dikejutkan oleh pembantu saya.
Keluarga saya tak rasa begitu.
Abang Anthony pernah sorok bangku piano seminggu
kerana tak nak bangun awal.
Mungkin sebab itulah dia cari rumah sendiri.
Tapi dia kini tinggal dengan kalian semula, bukan?
Ya, dengan kakak ipar saya sekali.
Meluatnya saya lihat kebahagiaan mereka berdua.
Lebih kuranglah.
Tapi meluatkah cik apabila membayangkan diri cik berkahwin?
Tak, saya...
Saya mahu berkahwin. Saya memang mahu.
Saya cuma harap suami saya tak sorok bangku piano.
Saya tentu takkan sorok.
Tambah satu atau dua meja pencuci mulut di sini.
Suruh tukang masak tambah biskut kayu manis.
Gregory menyukainya.
Baik, puan.
Itu saja, Pn. Wilson. Terima kasih.
Aduh.
Kakak perlu berehat setelah penat merancang majlis.
Kakak nampak cekap.
Memang pun.
Tapi kakak lebih suka keluar menunggang kuda.
Jangan beritahu ibu.
Kamu fikir tentang Penelope?
Saya tak terkejut dia berahsia dengan saya.
Ini bukan kali pertamanya.
Tapi Abang Colin...
Sekali lagi, saya perlu reda melihat semua orang berpacaran.
Manakala saya juga lebih suka keluar, tapi bukan untuk berkuda.
Keluarga amat berharga.
Jadi, kamu perlu berterus terang dengan Colin.
Kebenaran akan menenangkan hati kamu.
Gregory benci biskut kayu manis
sejak dicabar makan sepinggan sampai termuntah.
Dia suka agar-agar buah.
Baiklah, itulah manisan kita.
Terima kasih.
Puan.
Puan tak apa-apa?
Patutkah saya rasa terhina
kerana En. Bridgerton fikir saya mementingkan status?
Salahkah saya mempertahankan keluarga ini di mata masyarakat?
Puan tak salah.
Lagipun, manalah saya tahu yang mereka bercinta.
Ia bukan perkara biasa.
Bukan saja bagi Penelope. Malah, kami semua.
Saya pasti dia faham yang puan cuma cuba melindunginya.
Mungkin puan juga patut beritahu mereka.
Dah puan sebut tentang status,
hubungan dengan Bridgerton mungkin berguna.
Saya beritahu dia puan tiada.
Peguam yang tanya tentang Jack Featherington itu
datang lagi tadi.
Saya nampak kusut-masai?
Ya.
Tapi saya yang buat.
Saya harap saya memuaskan awak.
Walaupun awak lebih berpengalaman.
Tiada sesiapa yang setanding awak.
Termasuklah wanita di Paris?
Boleh saya baca lagi catatan awak?
- Awak dah janji. - Betul.
Saya pun tak suka mungkir janji.
Saya perlu beritahu sesuatu.
Apa dia?
Itu tentu pembantu saya yang bawa barang saya ke sini.
Jom naik pedati saya di seberang taman. Tiada sesiapa akan nampak kita.
Lady Danbury.
Duduklah dan nikmatilah hari penting ini bersama beta.
Apa yang kita raikan?
Riwayat Lady Whistledown yang akan berakhir.
Kamu hidu bau itu?
Busuknya bau kelemahan.
Dia tak buat sesiapa marah
atau cuba bermegah
apabila ratna beta pilih lelaki berstatus rendah.
Keadaannya lemah.
Terima kasih.
Sekaranglah masa untuk menyerang.
Jadi, apa rancangan tuanku?
Beta dah buat pun.
Utusan Diraja sedang berarak di jalanan.
Lady Danbury.
Ini tentu seronok.
Ada perutusan ratu.
- Perutusan ratu. - Ya.
Hoi! Berhenti.
Ada pengumuman penting.
- Itu apa? - Jalan!
Ini perutusan ratu.
"Wahai rakyat yang dikasihi. Dengan ini, beta..."
"...mengisytiharkan bahawa sesiapa yang mengemukakan bukti sah
akan identiti Lady Whistledown kepada istana
akan menerima ganjaran sebanyak £5,000.
Yang benar, Duli Yang Maha Mulia Ratu Charlotte."
Akhirnya, wanita itu akan terima balasannya.
Bayangkanlah identitinya terbongkar.
- Takkanlah awak pun mahu cuba cari? - Saya tak perlu.
Orang lain pasti berjaya melakukannya.
Apa yang awak mahu beritahu?
Lupakan saja.
Ia tak penting sekarang.
Eloise, abang memang mencari kamu.
Jom kita duduk.
Abang minta maaf kerana merahsiakan perasaan abang terhadap Penelope.
- Lebih baik saya berdiri. - Eloise.
Mendengar abang mengaku menyukai kawan saya pun dah cukup pelik,
apatah lagi apabila abang menyukainya padahal kami bergaduh.
Abang tahu dan abang benar-benar minta maaf.
- Tapi abang sayang dia sepenuh hati. - Sudahlah, jangan minta maaf.
Kamu pun pernah menyayanginya.
Kamu berdua bagai isi dengan kuku.
Abang ingat pada hari mereka pindah ke rumah depan.
Sejak hari itu, kamu asyik sebut nama Penelope.
Kamu berdua mahu baca Don Quixote dan jadi kesateria.
Saya sedih apabila dilarang belajar main pedang.
Penelope akan jadi kakak ipar kamu tak lama lagi.
Kalau dulu, ini tentu impian kamu.
Abang akan amat bersyukur jika kamu merestui hubungan kami.
Abang yakin Penelope pun akan rasa begitu.
Abang hampir terlupa.
Ada hadiah untuk kamu.
Abang tahu kamu juga benci Whistledown.
Kami gembira kerana tuan mahu melamar anak kami, Lord Greer.
Kalau kami berkahwin, kami akan menjadi tunggak masyarakat.
Sebagai isteri, Cik Cowper perlu mencerminkan saya.
Jadi, dia tak boleh terlalu bergaya.
Pakai warna suram seperti kelabu atau perang.
Kami juga tak akan bersosial dan bergosip dengan ahli bangsawan lain.
Kami akan hadiri, paling banyak, satu majlis sebulan.
Itu pun jika tuan rumahnya mulia peribadinya.
Saya tak suka muzik
dan karya seni zaman sekarang sangat tak senonoh.
Mata dan telinganya yang suci tak boleh terdedah kepada benda keji itu.
Mulianya niat tuan.
Tak begitu, Cressida?
Bagus.
Selain itu, saya mahu anak.
Saya suka kanak-kanak.
Empat atau lima anak pun dah cukup.
Sudah tentu.
GANJARAN LIMA RIBU PAUN.
Kenapa tiada sesiapa cari namanya di pejabat pendaftaran?
Dia tentu ada rumah.
Cari orang bernama Lady Whistledown di pejabat pendaftaran?
Bukanlah nama itu, tapi dia tentu ada nama pertama.
Kamu fikir cara itu berkesan?
Dia takkan dijumpai kerana dia pandai menyorok.
Alang-alang kamu di sini, bagaimana kamu pikat En. Bridgerton?
Dengan jampi dalam buku kamu?
Anak-anak, jangan dera adik kamu dalam rumah ibu.
Ibu yang suruh...
Kita semua kurang sopan kebelakangan ini.
Kehamilan berganda dan pertunangan mengejutkan ini
buat kita hilang adab.
Tapi sebagai ketua keluarga, kita perlu sokong satu sama lain.
Jadi, tadi itu cara ibu sokong saya?
Ya, ibu kasar terhadap kamu, tapi ibu akan berubah sekarang
dan majlis pertunangan kamu akan membolehkan kita buat permulaan baru.
Ada majlis?
Yang ibu akan hadiri hanya dengan Penelope.
Jadi, gunakanlah masa itu untuk membetulkan
cara layanan kamu terhadap Pen.
Saya nak baca buku di bilik.
Pergilah.
Tak kira betapa lajunya
pertunangan Cik Featherington dengan En. Bridgerton berlangsung,
ia tak dapat menandingi kelajuan masyarakat London kembali
kepada kehidupan harian yang menyaksikan cubaan Lady Featherington
untuk mengaitkan dirinya dengan keluarga Bridgerton
dan usaha sia-sia ratu untuk memburu
Lady Whistledown.
Tapi rahsia tak boleh didesak.
Garpu di sebelah kiri, pisau dan sudu di sebelah kanan.
- Bagus. Dia cepat tangkap. - Ke mana tumpahnya kuah jika tak ke nasi.
Abang, betul tak?
Sebentar, ya.
Kamu akan bersedia untuk bersosial kelak.
Bagaimana akaun abang?
Tak sepenuh seperti sebelum ini.
- Abang harus ambil cuti. - Abang tak...
Boleh.
Saya berkeras.
Bagus.
Akaun abang takkan rindukan abang, tapi kami rindu.
Ya, ke sebelah kanan.
Bagus.
Terima kasih.
Selamat malam.
Kakak hebatlah.
- Tengoklah rumah ini. - Terima kasih. Segaknya kalian.
Tapi Gregory lagi segak.
Adik, dari mana kamu jumpa topi yang lawa itu?
Saya akan belajar di Eton. Jadi, saya patut bersedia sekarang.
Mungkin Eton boleh besarkan otak awak sampai muat topi itu.
Sebagai tuan rumah, pergilah sapa tetamu.
Selamat datang.
Cik Hyacinth.
Selamat berkenalan, Lord Kent.
Jangan pedulikan dia.
Saya ada busur dan anak panah baru. Awak nak tengok?
Seingat ibu, hiasan rumah ini taklah sesuram ini.
Hai, tunang sayang.
Selamat malam.
Itu pula bakal menantu saya.
Lady Featherington.
Saya gembira disapa mesra oleh puan.
Tolong maafkan kata-kata saya tempoh hari.
Apa kata kita lupakannya?
Malam ini, mari kita raikan masa depan kita bersama.
Jika itu niat puan, takkanlah saya buat tak endah pula.
Saya perlu beritahu ibu encik yang saya kagum dengan hiasan rumahnya.
Ada tak minuman berdekatan?
Eloise kata Cik Cowper tak diundang. Tapi takkanlah saya nak halau.
- Tak apa. - Bagus.
Saya pun mahu dia lihat awak raikan kejayaan awak.
Bodohlah sesiapa yang mempersoalkan jodoh mereka.
Untuk mengahwini Colin, dia cuma perlu tunjuk diri yang sebenar.
Dia memang gadis yang luar biasa.
- Lady Bridgerton. - Lord Anderson, selamat datang.
Marcus, kakak tak tahu pula yang kamu diundang malam ini.
Kami ada terserempak semasa bersiar-siar.
- Ia kebetulan yang menggembirakan. - Benar.
Jadi, saya pun jemput dia.
Begitu rupanya.
Baiklah, mari kita raikan pasangan bahagia itu.
Lord Greer teruk, Eloise.
Saya mencari jalan untuk elak lamarannya.
Boleh awak bantu?
Sudah tentu. Sekejap, ya.
Saya tak tahu sama ada abang saya amat memahami
atau awak yang masih berahsia.
Saya tunggu masa sesuai.
Ini bukan saja melibatkan awak.
Rahsia ini, penipuan ini, ditambah dengan ganjaran ratu,
ia pasti terbongkar
dan Abang Colin akan tahu yang saya merahsiakannya.
Jika awak sukar berterus terang kepadanya, biar saya buat untuk awak.
Buat sebelum tengah malam.
Nah, minuman.
Awak tak apa-apa?
Selamat malam.
Lady Arnold, ini kakak ipar saya, Lady Bridgerton.
Selamat berkenalan.
Hebatnya majlis anjuran awak ini.
Saya suka dia.
Ini abang saya, Viscount Bridgerton.
Saya dengar banyak pujian tentang awak.
Jadi, awak belum berbual dengan keluarga saya?
Lord Kilmartin, ceritakanlah kisah lucu
tentang kasut but itu tempoh hari.
Ya.
Kasut but itu.
Ada lumpur...
Banyak sangat lumpur padanya.
Mari kita ambil minuman.
Apa pendapat awak?
Mereka ada banyak persamaan.
Tapi takkah awak rasa dia perlukan lelaki yang boleh buat dia lebih terbuka?
Apatah lagi ratu pun tak setuju...
Yalah, sampai dia terilham untuk menawarkan ganjaran itu.
Mungkin ibu patut berterus terang kepadanya.
- Ibu memang tak suka kenenkan kami. - Kamu perli ibu.
Macam yang ibu buat kepada saya musim lepas.
- Sebentar, ya. - Baik.
Itu pun awak. Kita asyik berselisih saja.
- Biasalah, tuan rumah sentiasa sibuk. - Ya, saya faham.
Selamat malam. Saya mahu menyampaikan sepatah dua kata.
Apabila jatuh dari kuda, kita biasanya dinasihatkan agar naik semula.
Saya syorkan jangan bangun
kerana di dalam lumpur itu, bakal isteri kita mungkin menanti.
Kerana lemah menunggang kudalah saya bertemu dengan Cik Featherington,
Pen, dan saya amat bersyukur kerana dapat bersamanya malam ini.
Saya tak sabar hidup bersamanya,
saling mengenali hati budi
dan tak mensia-siakan masa kita bersama.
Tahniah.
Syabas.
Agar sihat dan bahagia.
Tahniah kepada kalian.
Semoga kalian saling mengenali.
Sepenuhnya.
Sebelum masa tamat.
Saya maksudkan masa di dunia.
Untuk kita semua. Semoga kalian sihat sentiasa!
Terima kasih, Eloise. Abang...
Saya cuma mahu nyatakan yang saya amat berbangga
dengan anak saya, Penelope.
Untuk pasangan terhebat musim ini, dan keluarga Featherington dan Bridgerton.
Entah arak apa yang majlis ini perlukan.
Silalah makan pencuci mulut
dan main charade di bilik tamu.
Jom.
Baiklah.
Perhatian, ini peraturannya.
Orang yang teka dengan betul ambil giliran seterusnya.
Kita akan terus bermain sampai kita boleh tentukan
pemain terpintar di sini.
Siapa mahu mula?
Mungkin Penelope. Lagipun, ini malamnya.
- Ya. - Baiklah.
Ya.
"Perkataan pertama ditatang oleh perkataan kedua atas dasar sayang.
Aku hasil tanah subur."
"Aku hasil tanah subur." Itu mesti tumbuhan.
- Bakawali. Matahari. Temu kunci! - Bukan!
Anak buah hati yang ditatang dengan didukung.
Herba dukung anak.
- Betul tekaan Eloise. - Ya.
- Syabas, adik. - Syabas. Giliran kamu pula.
Ini dia. Pusingan kedua.
Terima kasih.
"Perkataan pertama ialah lambang. Yang kedua menggambarkan persoalan.
Apabila disatukan, ia misteri yang membuatkan orang hairan."
- Ada kaitan dengan "tanya". - Ya.
- Kata tanya! - Bukan!
Adakah jawapannya "tanda tanya"?
- Ya. - Pandai.
- Bagus. - Awak sangat bijak.
Pandai. Syabas.
"Yang pertama suku kata awal 'persada'. Yang kedua suku akhir 'jambatan'.
Ia kerap dibicara tapi jarang diamalkan."
Mungkinkah "tempat tinggal"?
Bukan. "Persada" dan "jambatan".
Ia "persahabatan", bukan?
Ya.
Bilakah kita boleh bermain?
- Ada sejarah antara mereka berdua. - Mungkin ia akan selesai.
Saya mahu ambil minuman.
"Suku kata pertama lembut dan kuning, terutamanya pada musim bunga.
Yang kedua ialah orang yang suka menyibuk..."
Nampaknya Nicky akan belajar main catur.
Daisy akhirnya menunggang kuda minggu ini.
- Yakah? - Matanya nampak nekad.
Dia hilang rasa takut dan ambil langkah berani.
Saya cuma terfikir, "Kalaulah ayahnya dapat melihatnya."
- Saya akan ambilkan air. - Boleh.
- Lemoned? - Ia di meja itu.
Bagus, Will.
Akhirnya.
"Perkataan pertama digunakan untuk menjahit.
Perkataan kedua ialah pemerintah yang bertakhta di singgahsana.
Apabila digabungkan, warnanya indah menggembirakan hati yang berduka."
Benang raja.
Betul.
Bagus.
"Perkataan pertama menyampaikan keadaan semasa..."
Awak nak tahu rancangan saya?
Untuk elak Lord Greer?
Sudah tentu.
Saya akan menyewa di Vienna
dan hidup dengan wang ganjaran kerana mengenal pasti Whistledown.
Saya dipaksa kahwini lelaki tua. Awak tak pedulikah?
Sudah tentu saya peduli
dan saya mahu jerkah ibu bapa awak
kalau ia boleh membantu.
Tapi walaupun saya mahu identiti Whistledown terdedah,
dia takkan dapat dicari.
Awak fikir saya tak bijak.
Tidak, bukan itu maksud saya.
- Saya pun tak dapat cari. - Yalah, saya tak sebijak awak.
Maafkan saya. Tolonglah, saya tak mahu bertekak sekarang.
Saya akan dapatkan ganjaran itu.
Lord Kilmartin, awak seronok malam ini?
Ya. Terima kasih.
Sekarang, saya akan kongsi kisah sebenar tentang kasut but berlumpur itu.
Kisahnya begini.
Ada kesan lumpur misteri di dalam rumah kami.
Maka, tergesa-gesalah saya, pembantu rumah dan ibu saya
menjejaki kesan lumpur itu di seluruh rumah.
Setiap kali pembantu kami mengelapnya, kesan baru muncul
seolah-olah ia kesan makhluk ghaib.
Ketika saya hampir putus asa,
saya lihat ke bawah dan menyedari bahawa lembaga itu rupa-rupanya
saya...
yang mengejar lumpur dengan but saya sendiri.
Pendek kata, kadangkala saya tak perasan sesuatu yang di depan mata.
Tapi bukan Cik Francesca.
Dia...
Saya perasan serta-merta.
Memang betul. Kisah itu sangat menarik.
- En. Bridgerton. - Ya.
Bagus.
Terima kasih.
"Perkataan pertama di langit. Yang kedua ialah nama.
Kerdilnya aku apabila bersama, hingga tak bernama."
Mungkinkah jawapannya, "awanama"?
Betul.
Selepas ini, Lady Whistledown bukan lagi awanama.
- Semuanya kerana tuanku. - Rasanya dia...
Siapalah yang nak cari Whistledown. Semua ini menjelikkan.
Whistledownlah yang menjelikkan, tapi seronok juga kalau ada aksi jelik.
Maksud saya, cuma...
Jika identitinya terdedah, habislah keluarganya.
Apatah lagi peluang berkahwin.
Saya minta diri.
Kita patut beritahu malam ini.
Saya ingat awak nak tunggu.
Kita...
sangat gembira pada saat ini.
Walaupun sebenarnya saya mahu kita berdua bersama lebih lama.
Ia perubahan besar,
tapi kita pasti boleh membesarkan anak ini seperti kita jayakan hubungan kita.
Ganjaran itu tak cukup untuk mengumpan Lady Whistledown keluar.
Betul, orang lain tentu lebih berani demi wang.
Kami nampak tiga gadis kejar budak penghantar pagi tadi
untuk cari identitinya.
Tentu dia tak suka didedahkan.
Mungkin dia mahu.
Kuasa, kemasyhuran,
kebebasan untuk berbuat sesuka hati, malah dia akan dapat wang.
Tambahan pula, dia tak perlu berkahwin.
Betul juga.
Hidupnya mungkin lebih baik daripada hidup kita semua.
Tapi cuba bayangkan hidup dengan rahsia itu selama ini?
Ia tentu memakan dirinya.
Malangnya hidup dengan dua sisi berbeza.
Saya takkan dapat simpan rahsia begitu.
Saya pun.
Awak ke mana? Merata saya cari awak.
Saya cuma perlu bersendirian.
Fikiran awak terganggu.
Saya dapat merasakannya. Awak tak pandang mata saya.
Tidak, Colin...
Saya faham jika awak terbawa-bawa di dalam pedati
dan tak berkongsi perasaan saya.
Colin, saya perlu beritahu sesuatu.
Pen. Awak tak apa-apa?
- Abang, saya perlu... - Eloise, suruh pembantu bawa tuala sejuk.
- Pen. - Ibu, Lady Danbury.
Kami ada berita.
Kami akan dapat anak.
Itu berita hebat!
Kami perlu beritahu keluarga. Mereka pasti gembira.
Minta perhatian.
Saya ada pengumuman.
Saya mahu tamatkan semua persoalan.
Kamu mahu tahu siapa Lady Whistledown?
Kamu akan tahu.
Sayalah orangnya.
Cik Cowper, cik tentu bergurau.
Saya serius.
Sayalah Lady Whistledown, dan betul cakap puan.
Saya boleh buat sesuka hati saya.
Saya tak dapat bernafas.
Pergi ambil air.
Tolong beri ruang.
Pen!
Terjemahan sari kata oleh Noorsalwati